EA คว้ารางวัล “นวัตกรรมแห่งชาติ” ด้านเศรษฐกิจ
EA คว้ารางวัล “นวัตกรรมแห่งชาติ” ด้านเศรษฐกิจ ประจำปี 2563 ณ โรงแรมสยาม เคมปินสกี้ กรุงเทพฯ เมื่อเร็วๆ นี้
6 ต.ค. 2563

นายดอน ปรมัตถ์วินัย รองนายกรัฐมนตรี เป็นประธานในพิธีในงาน วันนวัตกรรมแห่งชาติประจำปี 2563 และได้มอบรางวัลเกียรติคุณ นวัตกรรมแห่งชาติ ด้านเศรษฐกิจ ประเภทองค์กรขนาดใหญ่ ให้กับ บริษัท พลังงานบริสุทธิ์ จำกัด (มหาชน) หรือ EA โดยมี นายอมร ทรัพย์ทวีกุล รองประธานเจ้าหน้าที่บริหาร เป็นผู้แทนรับ ทั้งนี้รางวัลเป็นการประกาศเกียรติคุณ และเชิดชูเกียรติคนไทยที่มีความคิดริเริ่ม สร้างสรรค์นวัตกรรมที่มีความโดดเด่น และเกิดคุณค่าที่ชัดเจนต่อประเทศชาติในหลากหลายด้าน สร้างความตื่นตัวด้านนวัตกรรมขึ้นในทุกภาคส่วนของสังคมไทย สร้างให้เกิดความภาคภูมิใจในศักยภาพนวัตกรรมจากฝีมือคนไทย และสร้างให้เกิดภาพลักษณ์สู่การเป็นประเทศแห่งนวัตกรรม งานดังกล่าวจัดขึ้นโดยสำนักงานนวัตกรรมแห่งชาติ (องค์การมหาชน) ณ โรงแรมสยาม เคมปินสกี้ กรุงเทพฯ เมื่อเร็วๆ นี้